เดือนที่แล้วมีอะไรกับแฟนโดยใส่ถุงนะคะช่วงต้นเดือนกลางเดือน แล้วช่วงสิ้นเดือน ปกติจะเป็นเยอะช่วง 1-3 วันแรก แต่รอบนี่คือเป็นไม่มากเท่าปกติแต่ก็มา 6-7 เท่าปกติเลยค่ะ ประจำเดือนยังไม่มาได้ 3-4 วันแล้วค่ะ ปกติประจำเดือนมาจะมาตรงทุกเดือน แบบนี่คือท้องไหมคะ ควรไปตรวจไหม หรือเครียดไปเอง
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%จากที่กล่าวมา โอกาสตั้งครรภ์มีได้น้อยมาก เรื่องของประจำเดือนที่ผิดปกติไปนั้น ถ้ายังมาตามรอบเดือน คือห่าง 22-35 วันจากรอบก่อน ออกไม่เกิน 7 วันแล้วหยุด ก็น่าจะยังเป็นเลือดประจำเดือนอยู่ ซึ่งอาจมาในปริมาณที่แตกต่างกันไปในแต่ละรอบเดือนแต่หากประจำเดือนไม่มาเกิน 35 วันจากรอบก่อนขึ้นไปแล้วถือว่ามาช้าผิดปกติ อาจมีสาเหตุมาจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ควรตรวจยืนยันการตั้งครรภ์ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ